**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2007 M. LIEPOS 17 D. SPRENDIMO NR.** [**5TS-60**](https://teisineinformacija.lt/lazdijai/document/7941) **„DĖL PAVEDIMO VYKDYTI ATLIEKŲ TVARKYMO FUNKCIJAS IR UŽDUOTIS“ PAKEITIMO**

2021 m. vasario 11 d. Nr. 34-674

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos atliekų tvarkymo įstatymo 25 ir 30 straipsniais, 2020 m. gegužės 21 d. Alytaus regiono plėtros tarybos sprendimu Nr. 51/6S-26 „Dėl Alytaus regiono atliekų tvarkymo plano 2014–2020 m. pakeitimo“, atsižvelgdama į UAB Alytaus regiono atliekų tvarkymo centro 2021 m. vasario 5 d. raštą Nr. S-21-390 ,,Dėl pavedimo vykdyti rūšiuojamuoju atliekų surinkimo būdu iš gyventojų surenkamų maisto / virtuvės atliekų apdorojimą” ir 2021 m. vasario 9 d. raštą „Dėl Lazdijų rajono savivaldybės teritorijoje susidarančių mišrių komunalinių ir maisto atliekų surinkimo ir vežimo paslaugos”, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2007 m. liepos 17 d. sprendimą Nr. 5TS-60 „Dėl pavedimo vykdyti atliekų tvarkymo funkcijas ir užduotis“ ir 1.5 papunktį išdėstyti taip:

„1.5. Organizuoti ir vykdyti atliekų vežėjo parinkimą arba laikinai vykdyti mišrių komunalinių ir maisto atliekų surinkimą ir vežimą, kol mišrių komunalinių ir maisto atliekų surinkimo ir vežimo paslaugų nenuperkama viešojo pirkimo būdu;“.

1. Pritarti, kad Lazdijų rajono savivaldybės administracijos direktorius pasirašytų papildomą susitarimą su UAB Alytaus regiono atliekų tvarkymo centru dėl 2007 m. rugsėjo 2 d. sudarytos Lazdijų rajono savivaldybės komunalinių atliekų tvarkymo sistemos organizavimo sutarties Nr. 146 pakeitimo, pakeičiant sutarties nuostatas tiek, kiek tai neprieštarauja Lietuvos Respublikos Atliekų tvarkymo įstatymo ir kitų teisės aktų nuostatoms.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2007 M. LIEPOS 17 D. SPRENDIMO NR.** [**5TS-60**](https://teisineinformacija.lt/lazdijai/document/7941) **„DĖL PAVEDIMO VYKDYTI ATLIEKŲ TVARKYMO FUNKCIJAS IR UŽDUOTIS“ PAKEITIMO“ PROJEKTO**

**AIŠKINAMASIS RAŠTAS**

2021-02-09

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2007 m. liepos 17 d. sprendimo Nr. 5TS-60 „Dėl pavedimo vykdyti atliekų tvarkymo funkcijas ir užduotis“ pakeitimo“parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos atliekų tvarkymo įstatymo 25 ir 30 straipsniais, 2020 m. gegužės 21 d. Alytaus regiono plėtros tarybos sprendimu Nr.51/6S-26 „Dėl Alytaus regiono atliekų tvarkymo plano 2014 - 2020 m. pakeitimo“ ir atsižvelgiant į UAB Alytaus regiono atliekų tvarkymo centro 2021 m. vasario 5 d. raštą Nr. S-21-390 ,,Dėl pavedimo vykdyti rūšiuojamuoju atliekų surinkimo būdu iš gyventojų surenkamų maisto / virtuvės atliekų apdorojimą” ir 2021 m. vasario 9 d. raštą „Dėl Lazdijų rajono savivaldybės teritorijoje susidarančių mišrių komunalinių ir maisto atliekų surinkimo ir vežimo paslaugos”.

1. ***Dėl pavedimo vykdyti rūšiuojamuoju atliekų surinkimo būdu iš gyventojų surenkamų maisto / virtuvės atliekų apdorojimą.***

UAB Alytaus regiono atliekų tvarkymo centras 2021 m. vasario 5 d. rašte Nr. S-21-390 ,,Dėl pavedimo vykdyti rūšiuojamuoju atliekų surinkimo būdu iš gyventojų surenkamų maisto / virtuvės atliekų apdorojimą” nurodo, kad UAB Alytaus regiono atliekų tvarkymo centras (*toliau – ARATC*) Lietuvos Respublikos aplinkos ministerijos Aplinkos projektų valdymo agentūrai (*toliau – Agentūra*) pateikė paraišką „Esamos komunalinių atliekų tvarkymo infrastruktūros pritaikymas maisto / virtuvės atliekų apdorojimui Alytaus regione Nr. 05.2.1-APVA-R-008-11-0002 (*toliau – Paraiška*). Agentūra 2021 m. vasario 5 d. raštu „Dėl paraiškos Nr. 05.2.1-APVA-R-008-11-0002 vertinimo“ pateikė pastabas dėl Paraiškos, kurių viena yra tokia:

„Vadovaujantis Aprašo[[1]](#footnote-1) 25.5 p. pareiškėjui (ARATC) ***savivaldybės turi būti pavedusios vykdyti rūšiuojamuoju atliekų surinkimo būdu iš gyventojų surenkamų maisto / virtuvės atliekų apdorojimą*** iki paraiškos pateikimo. Prašome pateikti savivaldybių pavedimus vykdyti rūšiuojamuoju atliekų surinkimo būdu iš gyventojų surenkamų maisto / virtuvės atliekų apdorojimą, o savivaldybėms nepateikus pavedimų, jos negalės dalyvauti projekte. Investicinis projektas buvo rengiamas įvertinus, kad visos numatytos savivaldybės dalyvaus projekte. Daliai savivaldybių nepateikus aprašo 25.5 p. reikalaujamų pavedimų ir nedalyvaujant projekte, prašome atnaujinti skaičiavimus ir nurodyti atliekų kiekius tik tų savivaldybių, kurios dalyvaus projekte, tai pat nurodyti, kaip tai įtakotų rodiklį ir numatytus pajėgumus.“

Be to, pažymima, kad Alytaus regiono plėtros taryba 2020 m. gegužės 21 d. sprendimu Nr. 51/6S-26 „Dėl Alytaus regiono atliekų tvarkymo plano 2014–2020 m. pakeitimo“ pakeitė 2014–2020 m. Alytaus regiono atliekų tvarkymo planą, patvirtintą Alytaus regiono plėtros tarybos 2013 m. birželio 12 d. sprendimu Nr. 51/6S-148 „Alytaus regiono atliekų tvarkymo plano 2014–2020 m. patvirtinimo“, papildant nauja priemone: Esamos komunalinių atliekų tvarkymo infrastruktūros pritaikymas rūšiuojamuoju būdu iš gyventojų surenkamų maisto / virtuvės atliekų apdorojimui.

1. Dėl pavedimo organizuoti ir vykdyti atliekų vežėjo parinkimą arba vykdyti mišrių komunalinių ir maisto atliekų surinkimą ir vežimą, kol mišrių komunalinių ir maisto atliekų surinkimo ir vežimo paslaugų nenuperkama viešojo pirkimo būdu.

* ARATC ir Lazdijų rajono savivaldybės administracija komunalinių atliekų tvarkymo sistemos organizavimo 2007 m. rugsėjo 12 d. sutartimi Nr. 146 ARATC įsipareigojo šioje sutartyjenustatyta tvarka ir apimtimi užtikrinti viešųjų komunalinių atliekų tvarkymo paslaugų teikimą visiems atliekų turėtojams, nustatyti atliekų tvarkymo paslaugų kiekius. ARATC taip pat įsipareigotas parinkti atliekų surinkėją / vežėją savivaldybės teritorijoje ar jos dalyje organizuojant komunalinių atliekų surinkimo / vežimo paslaugų viešojo pirkimo konkursus Lietuvos Respublikos viešųjų pirkimų įstatymo nustatyta tvarka arba kitu nustatytu būdu ir pasirašyti atitinkamą trišalę sutartį (savivaldybė, ARATC ir atliekų surinkėjas / vežėjas).
* 2014 m. rugpjūčio 6 d. Mišrių komunalinių atliekų surinkimo Lazdijų rajono savivaldybės teritorijoje ir jų vežimo į apdorojimo įrenginius paslaugų sutartis Nr. 213 (*toliau – Paslaugų sutartis*) sudaryta su Savivaldybe ir UAB „Ecoservice projektai“ galioja iki 2021 m. vasario 22 d. (imtinai).
* Viešieji pirkimai dėl Lazdijų rajono savivaldybės (*toliau – Savivaldybė*) teritorijoje susidarančių mišrių komunalinių ir maisto atliekų surinkimo ir vežimo paslaugos (*toliau – Paslauga*) įsigijimo pradėti organizuoti likus 2 metams iki Paslaugų sutarties galiojimo pabaigos:
* 2019-07-05 paskelbtas atviras (tarptautinis) konkursas dėl Paslaugos įsigijimo (pirkimo Nr. 442015). Pirkimo procedūrų metu tiekėjai pateikė pretenzijas dėl pirkimo sąlygose nustatytos maksimalios paslaugos kainos, kuri, jų manymu, yra per maža. Vienas iš tiekėjų pateikė ieškinį teismui dėl viešojo pirkimo sąlygų pripažinimo neteisėtomis, kurio vėliau atsisakė. Pirkime gauti 2 pasiūlymai, *kurių kainos viršijo maksimalią pirkimo kainą 55 proc. ir 93 proc.* Pirkimo procedūros baigtos 2019-08-30, atmetus tiekėjų pasiūlymus dėl per didelės kainos;
* **2019-09-18** ARATC valdybos posėdyje svarstytas klausimas dėl Savivaldybės pavedimo ARATC vykdyti Paslaugą. Savivaldybė nusprendė kreiptis į Konkurencijos tarybą dėl išvados gavimo, todėl klausimo svarstymas buvo atidėtas iki kol bus gauta Konkurencijos tarybos išvada. Konkurencijos taryba 2019-10-25 pateikė išvadą: rekomendavo Savivaldybei papildomai įvertinti galimybę Paslaugos teikėją atrinkti konkurencingos procedūros būdu;
* **2019-11-05** ARATC valdyba nusprendė, kad ARATC turi kreiptis į Savivaldybę dėl pavedimo ARATC savarankiškai vykdyti ūkinę veiklą – Paslaugos teikimą;
* **2020-05-21** Alytaus regiono plėtros taryba sprendimu Nr.51/6S-26 „Dėl Alytaus regiono atliekų tvarkymo plano 2014–2020 m. pakeitimo“ nusprendė pakeisti / papildyti Alytaus regiono atliekų tvarkymo planą 2014–2020 m. taip: „**Vykdyti mišrių komunalinių ir maisto atliekų surinkimą ir vežimą, kai mišrių komunalinių ir maisto atliekų surinkimo ir vežimo paslaugų nenuperkama viešojo pirkimo būdu dėl paslaugų teikėjų pasiūlytų pirkimo sutarties maksimalią vertę viršijančių kainų**“, „vykdytojas“ – Alytaus RATC, „vykdymo terminas“ – pagal poreikį;
* **2020-06-04** Alytaus regiono savivaldybės (*Alytaus miesto, Alytaus rajono, Birštono, Druskininkų, Lazdijų rajono, Prienų rajono ir Varėnos rajono*) parengė ir ARATC įteikė raštą „Dėl akcininkų lūkesčių, susijusių su UAB Alytaus regiono atliekų tvarkymo centro veikla“, kuriame savivaldybės pateikė ARATC akcininkų lūkesčius, tame tarpe, kad ARATC, teisės aktų nustatyta tvarka, teiktų atliekų surinkimo paslaugas regiono savivaldybėse, kurios to pageidautų, kai po atliekų vežimo konkursų paaiškėtų, kad privatūs paslaugų tiekėjai nenori ar negali teikti paslaugų ekonomiškai priimtinomis sąlygomis;
* **2020-06-30** Valdybos posėdyje Savivaldybė pristatė teisininkų išvadas, kad vidaus sandoris tarp Savivaldybės ir ARATC dėl Paslaugos teikimo negalimas, nes neatitiktų LR Viešųjų pirkimų įstatymo reikalavimų. ARATC įpareigota parengti finansavimo sutarties su Savivaldybe projektą, pagal kurią Savivaldybė įsipareigotų, kol vyks viešasis pirkimas ir teisminiai ginčai (jei tokių būtų),padengti tą dalį Paslaugos kainos, kuri viršija paskaičiuotą maksimalią viešojo pirkimo sutarties kainą, bei atsiųsti Savivaldybei iš naujo viešojo Paslaugos pirkimo sąlygas suderinimui;
* **2020-12-01** ARATC ir Savivaldybė pasirašė Mokėjimų už mišrių komunalinių atliekų surinkimo Lazdijų rajono savivaldybės teritorijoje ir jų vežimo į apdorojimo įrenginius paslaugas, viršijančių nustatytą viešojo pirkimo maksimalią kainą, sutartį Nr. 535;
* 2020-12-04 paskelbtas atviras (tarptautinis) konkursas dėl Paslaugos įsigijimo (pirkimo Nr. 523231). 2020-12-14 gauta tiekėjo pretenziją, kurią atmetus, tiekėjas pateikė ieškinį teismui ir Kauno apygardos teismas 2021-01-14 nutartimi sustabdė **viešojo pirkimo procedūras iki teismo sprendimo priėmimo;**
* 2020-12-28 pradėtos neskelbiamų derybų procedūros (*toliau – Derybos*), siekiant iš UAB „Ecoservice projektai“ įsigyti laikinąsias Paslaugas pereinamajam laikotarpiui (*laikotarpiui iki kol bus sudaryta pagrindinė sutartis su paskelbto atviro konkurso (pirkimo Nr. 523231) nugalėtoju*). Gavus tiekėjo pretenziją, 2021-01-11 priimtas sprendimas Derybas nutraukti ir pakoregavus pirkimo sąlygas Derybas vykdyti iš naujo;
* 2021-01-12 pradėtos antrosios Derybos iš UAB „Ecoservice projektai“, siekiant įsigyti laikinąsias Paslaugas pereinamajam laikotarpiui. Gavus tiekėjo pretenziją, 2021-01-26 priimtas sprendimas Derybas nutraukti;
* 2021-01-27 pradėtos Derybos iš UAB „Ekonovus“, siekiant įsigyti laikinąsias Paslaugas pereinamajam laikotarpiui. Tiekėjas UAB „Ekonovus“ iki pasiūlymų pateikimo termino pabaigos (2021-02-03) pasiūlymo nepateikė.

Atsižvelgdami į susidariusią situaciją, kai Paslaugos nepavyko nupirkti viešojo pirkimo būdu dėl paslaugų teikėjų pasiūlytų pirkimo sutarties maksimalią vertę viršijančių kainų, vadovaudamiesi ARATC įstatais, nustatančiais, kad viena iš ARATC vykdomos ūkinės komercinės veiklos rūšių yra atliekų surinkimas, kitais teisės aktais ir ARATC steigimo dokumentais, Alytaus regiono plėtros tarybos 2020-05-21 sprendimu Nr.51/6S-26, vykdydami 2020-06-04 ARATC akcininkų lūkesčių rašte suformuluotas užduotis ir siekdami užtikrinti nenutrūkstamą viešųjų komunalinių atliekų tvarkymo paslaugų teikimą visiems Savivaldybės atliekų turėtojams, ARATC informuoja, kad nuo 2021 m. vasario 23 d. pradeda teikti Paslaugą Lazdijų rajono savivaldybės teritorijoje. Paslauga bus teikiama neviršijant maksimalios Paslaugų kainos, nustatytos viešojo pirkimo dokumentuose, ir bus teikiama iki **tos dienos, kol Paslaugą pradės teikti atviro (tarptautinio) konkurso būdu parinktas paslaugos teikėjas pagal pasirašytą trišalę viešojo pirkimo sutartį.**

Siekiant, kad mišrių komunalinių ir maisto atliekų surinkimo ir vežimo paslaugos Lazdijų rajono savivaldybės gyventojams nenutrūktų ir būtų užtikrinamas paslaugų tęstinumas, siūloma pritarti sprendimo projektui.

***Šio projekto tikslas*** – pavesti ARATC organizuoti ir vykdyti atliekų vežėjo parinkimą arba vykdyti mišrių komunalinių ir maisto atliekų surinkimą ir vežimą, kol mišrių komunalinių ir maisto atliekų surinkimo ir vežimo paslaugų nenuperkama viešojo pirkimo būdu.

*Kaip šiuo metu yra sprendžiami projekte aptarti klausimai* – šiuo metu mišrių komunalinių ir maisto atliekų surinkimo ir vežimo paslaugas teikia UAB „Ecoservice projektai“ pagal 2014 m. rugpjūčio 6 d. sudarytą Mišrių komunalinių atliekų surinkimo Lazdijų rajono savivaldybės teritorijoje ir jų vežimo į apdorojimo įrenginius paslaugų sutartį Nr. 213, kuri galioja iki 2021 m. vasario 22 d. (imtinai).

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, turės būti pasirašytas papildomas susitarimas dėl 2007 m. rugsėjo 2 d. Nr. 146 Lazdijų rajono savivaldybės komunalinių atliekų tvarkymo sistemos organizavimo sutarties pakeitimo.

***Rengiant projektą gauti specialistų vertinimai ir išvados –*** dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Vietinio ūkio skyriaus vedėja Indrė Adomynienė.

Vietinio ūkio skyriaus vedėja Indrė Adomynienė

1. 2016 m. balandžio 27 d. Lietuvos Respublikos aplinkos ministro įsakymu Nr. D1-281 patvirtintas 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonės „Komunalinių atliekų tvarkymo infrastruktūros plėtra“ projektų finansavimo sąlygų aprašas. [↑](#footnote-ref-1)